|  |  |  |  |  |  |
| --- | --- | --- | --- | --- | --- |
| cali | | |  |  | |
| Παιχνίδια Παιδιών /   ΟΡΓΑΝΙΣΜΟΣ ΚΑΤΑ ΤΩΝ ΝΑΡΚΩΤΙΚΩΝ (ΟΚΑΝΑ) | | |  | **Θεματική**: Ευ Ζην  **Υποθεματική:** Πρόληψη των Εξαρτήσεων  **Απευθύνεται σε μαθητές/ήτριες**  Α΄-Δ΄ Δημοτικού.  **Διάρκεια στο τετράμηνο**:  6 τρίωρα εργαστήρια | |
|  | | |  |  | |
| **Περιγραφή (50-100 λέξεις)** To εκπαιδευτικό υλικό για την Πρόληψη των Εξαρτήσεων  στην Πρωτοβάθμια Εκπαίδευση με τίτλο «Παιχνίδια Παιδιών» έχει αποδοθεί στην ελληνική γλώσσα από το γαλλικό πρωτότυπο «Jeu(x) d’ enfant(s)” που εκδόθηκε από το ISPA/SFA, Institut Suisse de prophylaxie de l’ alcoolisme.Lausanne-Suisse (1988). {Copyright για την ελληνική έκδοση: ΕΠΙΨΥ – ΟΚΑΝΑ (2000)  ISBN 960-86251-7-3}.Το προληπτικό εκπαιδευτικό υλικό «Παιχνίδια παιδιών» ενισχύοντας τον παιδαγωγικό ρόλο του δασκάλου, διευκολύνει την ψυχοσυναισθηματική ανάπτυξη και τη μαθησιακή προσαρμογή των παιδιών με ένα τρόπο ευχάριστο και ψυχαγωγικό. Μέσα από παιχνίδια και βιωματικές ασκήσεις επεξεργάζεται την έννοια της σύγκρουσης και της επιλογής, δηλαδή αναδεικνύει τους τρόπους με τους οποίους μπορούμε να μάθουμε να αναγνωρίζουμε τις συγκρούσεις, να τις οριοθετούμε και μετέπειτα να τις λύνουμε. Το υλικό επεξεργάζεται τρεις βασικές θεματικές ενότητες: α) τη διαπροσωπική σύγκρουση, β) τη συναισθηματική σύγκρουση και γ) τη σύγκρουση αντιλήψεων. Μέσα από αυτό το πρόγραμμα το παιδί αναπτύσσει ικανότητες δράσεις, επιλογής και απόφασης με έναν τρόπο υπεύθυνο καθώς και ικανότητες αντιμετώπισης της πραγματικότητας και των εσωτερικών –εξωτερικών συγκρούσεων συμβάλλοντας γενικότερα στη συνολική «διαμόρφωση» της προσωπικότητάς του. Απώτερος στόχος αυτού του υλικού είναι η ενίσχυση του ατόμου ώστε να αντιδρά στα αίτια που οδηγούν στην εξάρτηση. Αυτό επιτυγχάνεται ‘όταν το άτομο ανακαλύψει τρόπους για να αντιμετωπίσει και να χειριστεί τις συγκρούσεις του, να κάνει επιλογές μέσα από ώριμη σκέψη και να υιοθετήσει μια υπεύθυνη συμπεριφορά. **Στοχευόμενες δεξιότητες** **Δεξιότητες μάθησης**  -Κριτική σκέψη  -Επικοινωνία  -Συνεργασία  -Δημιουργικότητα  **Δεξιότητες ζωής**  -Αυτομέριμνα  -Κοινωνικές Δεξιότητες  -Ενσυναίσθηση και ευαισθησία  -Προσαρμοστικότητα  -Ανθεκτικότητα  -Υπευθυνότητα  -Πρωτοβουλία  **Δεξιότητες του νου**  -Επίλυση προβλημάτων **Δραστηριότητες:**  **ΥΛΙΚΟ ΠΡΟΛΗΨΗΣ «ΠΑΙΧΝΙΔΙΑ ΠΑΙΔΙΩΝ»**: Η θεματική του κάθε εργαστηρίου διέρχεται από τα παρακάτω στάδια: Α)Εισαγωγή στο θέμα, Β) Συνειδητοποίηση, Γ) Διερεύνηση, Δ) Γενίκευση.  **Α ΜΕΡΟΣ**  **1° Εργαστήριο: Διαπροσωπική σύγκρουση**  Διαγωνισμός Σχεδίου με θέμα «Το σπίτι των ονείρων μου». Στόχος του παιχνιδιού είναι οι μαθητές να βιώσουν μια σύγκρουση μέσα από μια ευνοϊκή συγκυρία και να ανακαλύψουν τρόπους ώστε να ξεπεράσουν τη σύγκρουση (3 ώρες χρονική διάρκεια)  **2°Εργαστήριο: Συναισθηματική Σύγκρουση**  Παιχνίδια-δραστηριότητες με τίτλο «Οι φόβοι» που έχουν ως στόχο την συνειδητοποίηση του φόβου, του πανικού, της ντροπής καθώς και άλλων αρνητικών συναισθημάτων ( 3ώρες χρονική διάρκεια)  **3ο Εργαστήριο: Σύγκρουση αντιλήψεων**  Παιχνίδια-δραστηριότητες με τίτλο «Υπάρχει πάνω στο τραπέζι» που έχουν ως στόχο την διερεύνηση των προσωπικών ορίων, των παραμορφώσεων καθώς και των παραποιήσεων της πραγματικότητας. (3 ώρες χρονική διάρκεια)  **Β ΜΕΡΟΣ**  **4°Εργαστήριο: Διαπροσωπική Σύγκρουση**  Παιχνίδια-δραστηριότητες με τίτλο «Γράμματα για να σχηματίσουμε λέξεις» που έχουν ως στόχο την αφομοίωση με δημιουργικό τρόπο των καινούριων γνώσεων που προέκυψαν από τις παραπάνω ενότητες ώστε να χρησιμοποιηθούν στην επίλυση των διαπροσωπικών συγκρούσεων ( 3 ώρες χρονική διάρκεια).  **5°Εργαστήριο: Συναισθηματική Σύγκρουση**  Παιχνίδια-δραστηριότητες με τίτλο «Σπίτι- Έκπληξη» που έχουν ως στόχο την αποδραματοποίηση αρνητικών συναισθημάτων (ντροπαλότητα, θυμός, θλίψη, φόβος) ώστε να αναπτυχθούν τα μέσα επίλυσης των συναισθηματικών συγκρούσεων (3 ώρες χρονική διάρκεια)  **6°Εργαστήριο: Σύγκρουση αντιλήψεων**  Παιχνίδια-δραστηριότητες με τίτλο «Αναζητώντας την Δανάη» που προάγουν την αμφισβήτηση του εαυτού, την ανάπτυξη της κριτικής σκέψης αλλά και την κριτική εξέταση των πληροφοριών ως μέσα επίλυσης των συγκρούσεων (3 ώρες χρονική διάρκεια) **Προσαρμογές για εμποδιζόμενους μαθητές** Το προτεινόμενο πρόγραμμα δεν προβλέπει διαφοροποιήσεις στην προσέγγιση ή διευκολύνσεις ώστε να μπορούν να παρακολουθούν όλα τα παιδιά της σχολικής τάξης ανεξαρτήτως μαθησιακού, κοινωνικο-πολιτισμικού υπόβαθρου (π.χ ειδικών εκπαιδευτικών αναγκών ή και αναπηρία).  Εντούτοις, εάν εφαρμοστεί σε χώρους που επιτρέπουν την πρόσβαση σε ΑΜΕΑ μπορεί να τροποποιηθεί και να διαμορφωθεί καταλλήλως από τον εκπαιδευτικό/εμψυχωτή ανάλογα με τις ειδικές ανάγκες των μαθητών. Επίσης, δύνανται να χρησιμοποιηθούν μέρη αυτού του υλικού που μπορούν να προσαρμοστούν αναλόγως με την υφιστάμενη αναπηρία ή την ειδική ανάγκη των εκάστοτε μαθητών.  Το εκπαιδευτικό υλικό πρόληψης «Παιχνίδια Παιδιών» είναι μεταφρασμένο από τα γαλλικά και προσαρμοσμένο στα ελληνικά δεδομένα. Επομένως, το εν λόγω υλικό δύναται να μεταφραστεί και σε άλλες γλώσσες. Επίσης, μπορεί να εφαρμοστεί από τους εκπαιδευτικούς στα πλαίσια της διαπολιτισμικής εκπαίδευσης με την διαμεσολάβηση διερμηνέα.  Η παραπάνω διαδικασία θα μπορούσε να επιτευχθεί με την κατάλληλη στήριξη και εκπαίδευση από τα στελέχη Πρόληψης. **Επέκταση** Το εκπαιδευτικό υλικό πρόληψης «Παιχνίδια Παιδιών» αποτελεί ένα αυτόνομο, ολοκληρωμένο πρόγραμμα καλλιέργειας κοινωνικο-συναισθηματικών δεξιοτήτων για την πρόληψη των εξαρτήσεων. Τα επιδιωκόμενα οφέλη αυτού του εκπαιδευτικού προγράμματος προκύπτουν από την ολοκληρωμένη εφαρμογή του. Δύναται να εφαρμοστεί αυτούσιο στα πλαίσια όλων των μαθημάτων, συμπεριλαμβανομένων των καλλιτεχνικών μαθημάτων και της φυσικής αγωγής. Επίσης, μεμονωμένα παιχνίδια και δραστηριότητες που συμπεριλαμβάνονται μέσα στο υλικό όπως «Γράμματα για να σχηματίσουμε λέξεις» μπορούν να αξιοποιηθούν και στα μαθήματα της γλώσσας ή των καλλιτεχνικών με διαφορετική βέβαια στοχοθεσία και επιδιωκόμενα οφέλη. **Αξιολόγηση** Μετά την ολοκλήρωση κάθε παρέμβασης τα Κέντρα Πρόληψης συλλέγουν και επεξεργάζονται στοιχεία.  Το προτεινόμενο εκπαιδευτικό πρόγραμμα πρόληψης δεν περιλαμβάνει σαφείς οδηγίες αξιολόγησης της αποτελεσματικότητάς του. Ωστόσο, οι εκπαιδευτικοί κατόπιν εκπαίδευσης και εποπτείας από τα στελέχη των Κέντρων Πρόληψης θα δύνανται να αξιολογήσουν το εν λόγω πρόγραμμα είτε με τη χρήση ερωτηματολογίων είτε μέσω της εφαρμογής κατάλληλων ερευνητικών μεθόδων όπως συζήτηση και αναστοχασμός. |  | | | **Σύνδεση με το Π.Σ:** Το εν λόγω πρόγραμμα καλλιεργεί ψυχοσυναισθηματικές δεξιότητες που αποτελούν στόχο του Π.Σ. Δύναται να εφαρμοστεί αυτούσιο στα πλαίσια όλων των μαθημάτων, συμπεριλαμβανομένων των καλλιτεχνικών μαθημάτων και της φυσικής αγωγής. Επίσης, μεμονωμένα παιχνίδια και δραστηριότητες μπορούν να αξιοποιηθούν και στα μαθήματα της γλώσσας.**Εκτυπώσιμο Υλικό** **Φύλλα εργασίας**  -(Δύνανται να φωτοτυπηθούν)  Φύλλα Εργασίας για παιχνίδια-δραστηριότητες του Α’ Μέρους του εκπαιδευτικού υλικού: ***Ο Μάγος, Φοβάμαι, Χρωματίστε τα τρόφιμα, Τρόφιμα που είδα, Καλά/όχι καλά,*** βρίσκονται στις σελ. 42-53 εντός του εκπαιδευτικού υλικού.  Φύλλα Εργασίας για παιχνίδια-δραστηριότητες του Β’ Μέρους του εκπαιδευτικού υλικού: ***Φύλλο με μικρά τετράγωνα, Σπίτι –Έκπληξη, Πρόσωπα με διαφορετικά συναισθήματα, Σβησμένο αυτοκίνητο, Το αυτοκίνητο πάνω στο νερό, Σχέδιο μήνυμα της Δανάης, Αυτοκίνητο δίχως ρόδες,*** βρίσκονται στις σελ. 71-103 εντός του εκπαιδευτικού υλικού.  **Κάρτες**  Εμπεριέχονται στα Φύλλα Εργασίας. **Απαραίτητοι Σύνδεσμοι** www.okana.gr  [www.ektepn.gr](http://www.ektepn.gr)  [www.epipsi.gr](http://www.epipsi.gr) **Υποστήριξη εκπαιδευτικού** **Οδηγός**  Παρέχεται εγχειρίδιο με την αναλυτική περιγραφή των εργαστηρίων και τα φύλλα εργασίας που αξιοποιούνται. Η εφαρμογή του εκπαιδευτικού υλικού από τον/την εκπαιδευτικό προϋποθέτει τη συνεργασία με το Κέντρο Πρόληψης  **Επιμόρφωση**  H ολοκληρωμένη υλοποίηση του εν λόγω εκπαιδευτικού προγράμματος πρόληψης **προϋποθέτει** την εκπαίδευση του εκπαιδευτικού από τα στελέχη των Κέντρων Πρόληψης, καθώς και την εποπτεία τους κατά την υλοποίηση του προγράμματος στη σχολική κοινότητα. H εκπαίδευση των εκπαιδευτικών γίνεται μέσω βιωματικών εργαστηρίων επιμόρφωσης.  H δυνατότητα υποστήριξης των εκπαιδευτικών και κάλυψης αφορά στο σύνολο σχεδόν της Ελληνικής Επικράτειας, από στελέχη Πρόληψης που εργάζονται στο Πανελλαδικό Δίκτυο των 75 Κέντρων Πρόληψης των Εξαρτήσεων και Προαγωγής της Ψυχοκοινωνικής Υγείας ανά την Ελλάδα που έχει ιδρύσει ο ΟΚΑΝΑ σε συνεργασία με την τοπική αυτοδιοίκηση και τοπικούς φορείς. Σε όλους τους νομούς της Ελλάδας, πλην του νομού του Λασιθίου, λειτουργεί από 1 Κέντρο Πρόληψης. Στο νομό Αττικής λειτουργούν 19 Κέντρα Πρόληψης και στο νομό Θεσσαλονίκης 5 Κέντρα Πρόληψης. Η επιστημονική εποπτεία και διοικητική υποστήριξη όλων αυτών των δομών γίνεται μέσω του ΟΚΑΝΑ.  Οι εκπαιδευτικοί μπορούν να αναζητήσουν ανά την Ελλάδα το Κέντρο Πρόληψης της περιοχής τους στην συγκεντρωτική λίστα του ΟΚΑΝΑ στον σχετικό διαδικτυακό τόπο (www.okana.gr)  **Φυσική παρουσία**  Το πρόγραμμα έχει σχεδιαστεί με την προϋπόθεση της φυσικής παρουσίας όλων των συμμετεχόντων/ουσών. |